єщѐ и ра́бскою руко́ю во іѻрда́нѣ крс̑ти́тися претерпѣ́лъ єсѝ, да водно́е єстество̀ ѡст҃и́въ, безгрѣ́шне, путесотвори́ши на́мъ, є́же водо́ю и дх҃омъ па́ки рожде́ніе, и къ пе́рвому на́съ устро́иши свобожде́нію: єгѡ́же бж҃е́ственнагѡ та́инства воспомина́ніе пра́зднующе, мо́лимся тебѣ̀, влд̑ко чл҃вѣколю́бче, воскропѝ и на ны̀ недостѡ́йныя рабы̂ твоя̂, по бж҃е́ственному твоему̀ ѡбѣща́нію, во́ду чи́сту, твоегѡ̀ бл҃гоутро́бія да́ръ, во є́же надъ̑ водо́ю се́ю проше́нію на́съ грѣ́шныхъ, бл҃гопрія́тну бы́ти твое́ю бл҃гостію, и бл҃гослове́нію твоему̀ є́ю, на́мъ же и всѣ̂мъ вѣ̂рнымъ лю́демъ твои̂мъ дарова́тися, въ сла́ву ст҃а́гѡ и покланя́емагѡ твоегѡ̀ и́мене